text: Comunicació - Ajuntament de la Palma de Cervelló
  Portada > Regidories > Comunicació
  Donar-se d'alta al canal de Whatsapp i Telegram
  La Regidoria de Comunicació treballa per transmetre i comunicar als palmarencs i palmarenques els projectes i les activitats que l'Ajuntament porta a terme des de les diferents àrees municipals.
  Des del Servei de Premsa s'elabora la revista municipal La Veu, que es distribueix gratuïtament a totes les llars de la Palma, i el Calendari trimestral d'activitats, que es pot trobar als equipaments públics i comerços de la vila i es distribueix a totes les llars de la Palma. Es treballa també en d'altres publicacions i campanyes d'informació que promouen les regidories. Enllaç al Calendari Trimestral
  Des d'aquesta àrea es porten a terme un conjunt d'activitats que es concreten en la redacció de notes i convocatòries de premsa i mitjans de comunicació. Durant l'any es presenten als mitjans iniciatives locals com el "Xapulina Roc" o el festival "la Cultura va la Font", que cada any tenen un abast més important. S'informa també de l'activitat quotidiana municipal (obres, concursos, agenda, etc.).
  L'activitat comunicativa municipal es concreta també amb l'ús d'Internet, amb el web municipal, amb l'objectiu de facilitar l'accés dels ciutadans a la vida municipal i també de donar a conèixer el poble de la Palma de Cervelló arreu del món. També es té presència a les xarxes socials com Facebook, Twitter i Instagram. L'any 2020 es va crear un canal de Telegram i un altre de Whatsapp.
  Link al Facebook de l'Ajuntament
  Link al Twitter de l'Ajuntament
  Link a l'Instagram de l'Ajuntament
  Per donar-se d'ALTA al canal de Whatsapp de l'Ajuntament, guarda en la teva agenda de contactes el telèfon 621 201 229 amb el nom Comunicació de l'Ajuntament de la Palma. Envia un missatge per WhatsApp amb la paraula ALTA. Et confirmarem l'alta amb un missatge de benvinguda. Aquest és un servei unidireccional i, per tant, no es generen converses. Els missatges en cap cas s'han de contestar. Si desitges contactar amb l'Ajunta- ment, truca al tel. 93 672 02 02 o envia un correu-e a: (Necessites javascript per veure aquest correu-e). Aquest servei es realitzarà a través d'una llista de difusió, per tant, la comunicació serà de l'Ajuntament cap als ciutadans. Com que es tracta d'una llista, i no un grup, ningú podrà veure ni obtenir el teu telèfon. Per donar-te de baixa, envia un missatge amb la paraula BAIXA.
  Per unir-te al canal de Telegram de l'Ajuntament, busca: /ajlapalma i clica: Afegeix-m'hi.
  La Palma TV neix amb l'objectiu de ser un canal de comunicació pública a través del qual la gent del nostre poble pot estar informada de totes les activitats que es realitzen.
  La Palma TV disposa d'una àmplia i consolidada programació, a més d'uns serveis informatius de gran rigor. La graella, que canvia cada setmana, consta de programes de producció pròpia, agenda, notícies d'interès i programes procedents de la Xarxa Audiovisual Local.
  Ara mateix, La Palma TV, ja és una eina consolidada amb molts anys de bagatge comunicatiu. Tota la programació pròpia es pot veure al canal de YouTube de La Palma TV. Enllaç al youtube de La Palma TV
  - Estudi de La Palma TV. c/ Sant Jordi, 1. Tel. 93 672 20 64. (Necessites javascript per veure aquest correu-e)
  - Marc González. Tècnic TV.
  Responsble de premsa i comunicació, coordinador de continguts de la web municipal i de les xarxes socials, coordinador i disseny de la revista municipal i l'agenda trimestral.
  - Jordi Roig. (Necessites javascript per veure aquest correu-e) Aula Pasqual Ollé. C/ Sant Jordi, 1. Telef. 93 672 20 64